ધીરેધીરે દેશમાં હાઈવેની ગુણવત્તા સારી થવા લાગી અને તેની સાથેસાથે લોકો અંગત વાહનો લઈને મુસાફરી કરવા લાગ્યા અને હાઈવે ઢાબાઓના ‘અચ્છે દિન’ આવ્યા. હવે તો કોઈ નાનો સ્ટેટ હાઈવે પણ પકડીએ તો ત્યાં પણ આપણને સારી વાનગી પીરસતા ઢાબાઓ મળી જાય છે. ઘણીવાર એવું બને કે યોગ્ય માહિતી ન હોવાથી આપણે જે ઢાબા પર રોકાયા હોઈએ એનાથી સહેજ દૂર આવેલા ઢાબા પર જ સરસ ભોજન અને વાતાવરણ મળતું હોય છે તેનો આપણને ખ્યાલ નથી હોતો.